text: Regnfuld og blæsende morgen: Pas på vand på vejene
  22 februar 2017 kl. 04.53
  Onsdag morgen regner og blæser det - og flere steder giver det våde veje med risiko for akvaplaning. På Esbjergmotorvejen i retning mod Kolding står der meget vand på kørebanen omkring en kilometer fra motorvejskryds Kolding Vest.
  Onsdagen begynder våd og blæsende. Nattens regn medfører våde veje og risiko for akvaplaning - altså det fænomen, at et bilhjul, der ruller hen over en vanddækket vejflade, mister kontakten med vejbanen og "flyder" på vandet, hvorved bilen mister evnen til at bremse.
  På Esbjergmotorvejen i retning mod Kolding står der meget vand på kørebanen omkring en kilometer fra motorvejskryds Kolding Vest.
  - Vores patruljer har meldt om våde vejbaner overalt. Indtil videre har trafikanterne kørt fornuftigt og undgået at lave uheld, siger vagtchef Lars Grønlund, Sydøstjyllands Politi,  onsdag morgen til TV SYD.
  